Nedjusteringen hos Bang & Olufsen indvarsler endnu et år med salgskrise og store underskud. Det handler om markedsføring, siger topchef Kristian Teär, men det er en forfejlet analyse, mener professor.

Jesper Kildebogaard, f. 1978, er tech-journalist på Finans og har skrevet om it og teknologi siden 2005. Først på Computerworld og siden på Ingeniørens it-medie Version2, begge steder med it-folk som kræsne og kritiske læsere. Før det har Jesper arbejdet med kommunikation hos Novozymes. Studietiden blev brugt på Roskilde Universitet, med miljøvidenskab og journalistik som hovedfag, samt en erhvervsrettet mastergrad fra Leeds University som supplement. Når han ikke muntrer sig med ny digital teknologi, spiller Jesper helt analog og akustisk musik på trommer og slagtøj og er blandt andet leder af et 50-mands harmoniorkester i sin fritid.

Det er nu – næsten på dato – et år siden, at Bang & Olufsen officielt indledte krisen. Og problemerne var bestemt ikke midlertidige, selvom det dengang var budskabet, da B&O lige før sidste jul måtte nedjustere – og aktiekursen faldt med 33 pct.

Tirsdag aften måtte B&O sende den fjerde nedjustering i træk ud, denne gang med en melding som forvandlede hele regnskabsåret 2019/2020 til endnu et katastrofeår. I stedet for en forventet etcifret vækst i omsætningen i forhold til et kriseramt år året før, er der nu udsigt til et fald på mellem 13 og 18 pct. ..